▲'''Фәнил Тимерйән улы Күзбәков''' ([[1952 йыл]]дың [[2 декабрь|2 декабрендә]]) [[Мәләүез районы]]ның [[Әбет]] ауылында һигеҙ бала араһында алтынсыһы булып донъяға килгән. Төньяҡ флотта хеҙмәт итә, өлкән матрос. Урал университетының (Екатеринбург) журналистика факультетын тамамлай. Санкт-Петербургта аспирантура, докторантура үтә. Тарих фәндәре кандидаты, филология фәндәре докторы. Президент аппаратында (баш белгес, 1994—1996), Башҡортостан мәғариф үҫтереү институтында(ректор, 2005—2009) эшләй. Әлеге мәлдә БДУ профессоры, «Ағиҙел» журналында шиғриәт бүлеген дә етәкләй. Өс йөҙ самаһы фәнни, фәнни-популяр хеҙмәттәр авторы (Газета жанрҙары. Публицистика. — Өфө, 1990, 48 бит; История культуры башкир. — Уфа, 1993,1997, 128 стр.; Башкирская журналистика как явление этнической культуры. — Уфа, 2006, 384 стр.; Рухиәт ҡотҡарыр. — Өфө, 2011, 448 бит; Современные средства массовой информации Республики Башкортостан. — Уфа,2013, 76 стр.). Башҡортостан, Рәсәй Яҙыусылар, Журналистар союздары ағзаһы. Шағир, әҙәби тәнҡитсе, педагог, Башҡортостан мәҙәниәте буйынса студенттар, мәктәп уҡыусылары өсөн әсбаптар авторы. Башҡортостан мәғарифының атҡаҙанған, Рәсәй мәғарифының маҡтаулы хеҙмәткәре, журналистика өлкәһендә Фәтҡулла Комиссаров исемендәге премия лауреаты. Ике улы, ҡыҙы, ейәне, ейәнсәре бар. «Йәшәйеш ҡанундары» (Өфө,2007) шиғри йыйынтығында шәжәрәһе баҫылған.